**ЗАПИТВАНЕ ЗА ОФЕРТА**

**ОТНОСНО:**ДОСТАВКА НА МАГНИТЕН СЕПАРАТОР (металоуловител).

**І. ТЕХНИЧЕСКИ ИЗИСКВАНИЯ**

1. Моля за нуждите на „Асарел-Медет” АД да бъде оферирана доставка на 1 /един/ брой магнитен сепаратор (металоуловител) тип 95 OCW 40.CB.OB или пълен негов аналог, с технически характеристики на оборудването описани в приложение №1, неразделна част към настоящото запитване за оферта.

**Важно!** Приемат се оферти за металоуловители и от други производители, при идентични технически параметри, посочени в техническото задание.

2. Офертата да съдържа:

- Основни компановъчни и конструктивни чертежи, в които да са посочени габаритни и присъединителни размери;

- Пълно описание на предлаганото оборудване (общо тегло на металоуловителя, размер и тегло на електромагнита, мощност, тип и тегло на електродвигателя за самопочистващия транспортьор и т.н);

**II. ДОСТАВЧИЦИТЕ СЛЕДВА ДА ПОСОЧАТ В ТЕХНИЧЕСКАТА ОФЕРТА СЛЕДНОТО:**

1. Срок на доставка – в дни от сключване на договора.

2. Гаранции – в месеци работа след подписване на протокол за успешни 72-часови проби в експлоатационни условия.

3. Сертификат за произход и качество от производителя. Оферираното оборудване да отговаря на съответните действащи стандарти, отраслови нормали и на изискванията за съответствие на този тип продукти.

4. Списък (и/или референции от крайни клиенти), за които са изпълнявани аналогични поръчки за металоуловители, идентичен/ни на този, който се предлага на „Асарел-Медет” АД. Да се посочат задължително имената на лица за контакти, телефонни номера и e-mail (задължително) - за справки относно работата.

5. Качествени изисквания: Оферираното оборудване трябва да отговаря на съответните действащи стандарти. При доставката да се представят нужните документи – сертификати и декларации за съответствие, гаранционни карти, паспорти, указанията и инструкции за монтаж, ремонт и експлоатация (на български език), включително нужен инструментариум и др.

6. Счетоводен баланс и отчет за приходи и разходи – за последната отчетна финансова година.

7. Валидност на офертата – до 31.12.2025 г.

**III. ДОСТАВЧИЦИТЕ СЛЕДВА ДА ПОСОЧАТ В ЦЕНОВАТА ОФЕРТА СЛЕДНОТО:**

1. Ценова оферта: В ценовата оферта кандидатите следва да предложат твърда цена за изпълнение на доставката. Цената се посочва в лева и в щатски долари (без ДДС) едновременно, като изборът на валута е в опция на Купувача.

2. Условия на доставка (франкировка): Цената да бъде формирана при условия на доставка - DDP, склад Асарел-Медет, съгласно Incoterms 2020.

3. Условия за плащане – максимално разсрочено след доставка.

4. Пълна ценова листа на производителя на всички резервни части, консумативи и основни възли на оборудването, валидна за 2025/2026 година, както и твърд ангажимент, че след това увеличението на цените (от 2027 година) ще бъде лимитирано до максимум 1,5 % годишно спрямо цените за предходната година.

**IV. ДОПЪЛНИТЕЛНИ ИЗИСКВАНИЯ:**

В случай, че бъде избран за доставчик, съответният кандидат трябва да потвърди и гарантира следното:

1. При сключване на договор избраният кандидат трябва да предостави гаранция за добро изпълнение (задържане на процент от стойността на доставката) до приключване на 72-часови проби при експлоатационни условия на доставеното оборудване, за да бъде гарантирано, че всички клаузи на договора за доставка са изпълнени.

2. Избраният кандидат трябва да гарантира участие на упълномощен представител при съставянето на програма за провеждане на 72-часови проби при експлоатационни условия на оборудването, участие при 72-часовите проби и подписване протокол за успешно им приключване.

3. Избраният кандидат трябва да предостави на „Асарел-Медет” АД ръководство за експлоатация и безопасност при работа на оборудването, каталог на резервни частите – по 2 /два/ комплекта + екземпляр на електронен носител. Документацията да бъде на български език.

4. Избраният кандидат трябва да осъществи обучение на операторите и ремонтния персонал на „Асарел-Медет” АД за работата и ремонта на доставеното оборудване.

**V. ОБЩИ ИЗИСКВАНИЯ КЪМ ДОСТАВЧИЦИТЕ:**

1. При сключване на договор избраният кандидат трябва да предостави гаранция за добро изпълнение до приключване на гаранционния период. Опциите на такава гаранция за добро изпълнение са следните:

- „Асарел-Медет” АД да задържи 10 % от пълната стойност на доставката, които ще бъдат платени след приключване на гаранцията.

- Доставчикът да издаде банкова гаранция за добро изпълнение в размер на 10 % от стойността на договора с валидност до края на гаранционния период.

2. Представяне на Декларация по образец съгласно Политиката на „Асарел-Медет“ АД за съответствие с режим на наложени международни ограничителни мерки и мерки върху търговията.

3. Офертата следва да бъде подадена в голям плик, съдържащ запечатани два отделни плика, със следното съдържание:

Запечатан плик № 1 с надпис “ДОКУМЕНТИ” (техническа част), съдържащ всички необходими документи, касаещи предлаганите технически характеристики, техническите изисквания и спецификации, предлаган срок за изпълнение, гаранция на доставяната стока, референции, баланс и отчет за приходи и разходи за последната финансова година и други специфични изисквания.

Запечатан плик № 2 с надпис „ТЪРГОВСКИ УСЛОВИЯ”, съдържащ предложението на доставчика за предлаганата цена и начин на плащане.

Oфертата следва да съдържа надпис: „Оферта за доставка на магнитен сепаратор (металоуловител) /Да се отвори само от определената за целта комисия“

4. Създаденият ред в дружеството за съхранение на офертите, прозрачност и принципност при тяхното разглеждане изключва възможността за влияние върху избора на изпълнител или върху качеството на входящия контрол чрез корупция. Освен това при констатиране подобни опити, съответните длъжностни лица се освобождават дисциплинарно от работа, а договорите със съответните партньори се прекратяват.

5. Краен срок за представяне на офертите: до 21.04.2025 година.

Лицата за контакти:

Търговска и техническа част:

- Кристина Маслева, Специалист Доставки, тел.: 0357/ 60 442, e-mail:

[kristinamasleva@asarel.com](mailto:kristinamasleva@asarel.com)

Въпросите се задават в писмен вид – по e-mail.

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

Приложение № 1 към запитване за оферта

**Технически характеристики**

1. Модел, тип на машината, технически параметри:

1.1/ Модел: MASTERMAG

1.2/ Тип 95 OCW 40.CB.OB.

1.3/ Технически параметри на магнитен сепаратор (металоуловител):

Номинална мощност P= 7389W, входящо променливо напрежение U= 415V, 3 фазен, 50Hz, Номинален ток I=12.6A.Охлаждането намагнитен сепаратор (металоуловител) става, чрез трансформаторно масло. Количество масло: 940 литра.

Трансформаторен токоизправител потопен в масло снабден с терминална камера съдържаща диоднобушонна защита.

Размери и спецификация за трифазен трансформатор (токоизправител). Напрежение на постоянен ток DC-160V. Тип масло: BS148/1984 CLASS 1 (трансформаторно масло). Количество масло: 80литра.

Габаритни и монтажни размери на трансформаторен токоизправител: височина H=900mm, А=520mm, B=465mm.

1.4/ Предпочитан модел на магнитен сепаратор (металоуловител): MASTERMAG95 OCW 40 CB.OB. P=7389W, захранващо напрежение U=415V. Напрежение на постоянен ток U=160V, номинален постоянен ток I=50A.

2. Количество на доставката: 1 бр.

3. Приложения: Чертежи се предоставят само след писмено искане по e-mail.

**Важно!** Приемат се оферти за металоуловители и от други производители, при идентични технически параметри.

Приложение № 2 към запитване за оферта

**ДЕКЛАРАЦИЯ**

Долуподписаният/ата…………………………....................................................................., с ЕГН: ................................., притежаващ документ за самоличност № ………………………., издаден на ………………. г. от …………………………….

В качеството си на представляващ Участника/ Кандидата/ Изпълнителя ………………………………………………......................................................................., с ЕИК: ................................, регистрирано в Търговския регистър към със седалище и адрес на управление: ...................................................., адрес за кореспонденция: ……………………..

в откритата процедура за избор на Изпълнител / Доставчик на стока/и// услуга/и в „Асарел-Медет“ АД …………………………………………………………………………………………

………………………………………………………………………………………………………

**ДЕКЛАРИРАМ, ЧЕ:**

1. Представляваното от мен дружество има/няма клонове, дъщерни дружества, свързани дружества или търговски представителства в държава/непризнато държавно образувание, което да е обект на международни ограничителни мерки, наложени от международни организации и списъци със санкции (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.[[1]](#footnote-1)
2. Представляваното от мен дружество има/няма търговски или други отношения със субекти, които са обект на действащите международни ограничителни мерки, наложени от международни организации (например Организацията на обединените нации, Европейския съюз), както и отделни държави (например Съединените американски щати, Обединеното кралство), както и приети санкции на национално ниво в Република България.
3. Нито аз, нито дружеството, което представлявам е физическо или юридическо лице, или е пряко или косвено свързано с такова лице, попадащо в действащите санкционни списъци и/или е обект на международни ограничителни мерки по т.1 и т.2.
4. Представляваното от мен дружество търгува/не търгува с активи, които са включени в забранителни списъци.

Информиран съм, че съгласно ПОЛИТИКАТА НА „АСАРЕЛ-МЕДЕТ“ АД ЗА СЪОТВЕТСТВИЕ С РЕЖИМ НА НАЛОЖЕНИ МЕЖДУНАРОДНИ ОГРАНИЧИТЕЛНИ МЕРКИ И МЕРКИ ВЪРХУ ТЪРГОВИЯТА, отговарянето на посочените въпроси ще позволи продължаването на процеса по установяване на търговски отношения с представляваното от мен дружество (обединение), както и че такива отношения могат да бъдат установени единствено с одобрени в съответствие с Политиката контрагенти.

При промяна в посочените обстоятелства се задължавам да уведомя „Асарел-Медет“ АД незабавно.

Информиран съм и приемам, че настъпването на обстоятелства, които могат да доведат до нарушаване или заобикаляне на ограничителните мерки, наложени на международно или национално ниво, е основание за прекратяване на възникнали търговски отношения (преговори или вече съществуващи търговски отношения) без предизвестие и без да се дължи каквото и да било обезщетение от страна на Асарел-Медет АД, както и може да доведе до ангажирането на отговорност за мен или представляваното от мен дружество.

Дата: .........................................

(три имена и подпис)

1. - Консолидиран списък на физически лица и на организации и други групи, на които са наложени санкции от Съвета за сигурност на Организацията на обединените нации (<https://www.un.org/securitycouncil/sanctions/information>)

   - Консолидиран списък на лица, групи и организации, на които са наложени финансови санкции от Европейския съюз (<https://www.eeas.europa.eu/eeas/european-union-sanctions_en>);

   - Консолидиран списък на санкционирани от ЕС лица, на които са наложени на ограничения за пътуване (<https://www.sanctionsmap.eu/#/main>);

   - Консолидиран списък на специално определени граждани и блокирани лица на Службата за контрол на чуждестранните активи към Министерството на финансите на САЩ (SDN List) и Консолидиран санкционен списък на Службата за контрол на чуждестранните активи към Министерството на финансите на САЩ (Non-SDN Lists) (<https://ofac.treasury.gov/sanctions-programs-and-country-information>);

   - Консолидиран списък на лица, групи и организации, на които са наложени финансови санкции от Обединеното кралство (<https://www.gov.uk/government/publications/the-uk-sanctions-list>);

   - Списък на свързани с Русия лица, посочени във връзка с финансови и инвестиционни ограничения в Обединеното кралство;

   - Консолидиран списък на Република България на физическите лица, юридическите лица, групите и организациите, спрямо които се прилагат мерките по Закона за мерките срещу финансирането на тероризма. [↑](#footnote-ref-1)